คณะกรรมการเตรียมการจัดตั้งสภาพัฒนาการเมืองและยกร่างแผนแม่บทพัฒนาการเมือง - วิกิพีเดีย

# คณะกรรมการเตรียมการจัดตั้งสภาพัฒนาการเมืองและยกร่างแผนแม่บทพัฒนาการเมือง

### จากวิกิพีเดีย สารานุกรมเสรี

คณะอนุกรรมการยกร่างสภาพัฒนาการเมือง

การร่างสภาพัฒนาการเมืองกำหนดให้มีการจัดจ้างสถาบัน การศึกษาเพื่อศึกษาสถานภาพ บทบาท อำนาจหน้าที่ และโครงสร้างของสภาพัฒนาการเมือง เสนอต่ออนุกรรมการเพื่อนำมาใช้เป็นแนวทางในการดำเนินการ โดยกรอบการศึกษา สถานภาพ บทบาท อำนาจหน้าที่ และโครงสร้างของสภาพัฒนาการเมืองนั้น อนุกรรมการฯได้กำหนดขึ้นเพื่อเป็นแนวทางในการจัดตั้งสภาพัฒนาการเมือง ซึ่งถือเป็นผลผลิตที่ต้องการของการศึกษาวิเคราะห์ เพื่อยกร่างตัวแบบสภาพัฒนาการเมือง (ซึ่งอาจมีตัวแบบหลายตัวแบบให้เลือก) มีสาระสำคัญดังต่อไปนี้

      1. ระบบโครงสร้าง (Structural System)

         สภาพัฒนาการเมืองควรเป็นองค์กร  ซึ่งมีลักษณะและมีสัมพันธ์ภาพกับองค์การอื่น ๆ ในระบบการเมืองการปกครองดังต่อไปนี้

         1.1  เป็นองค์การที่มีความสัมพันธ์เชิงอำนาจในแนวราบกับองค์การเครือข่ายภาคประชาชน
         1.2  เป็นองค์การที่สามารถเชื่อมโยงการทำงานเป็นเครือข่ายได้กับทั้งสถาบันหลัก ทางการเมือง (รัฐบาล/ฝ่ายนิติบัญญัติ/หน่วยงานนโยบายระดับประเทศ/ฯลฯ) และเครือข่ายองค์กรภาคประชาชน
         1.3  เป็นองค์การที่ประกอบด้วย 2 ส่วน คือ คณะกรรมการสภาพัฒนาการเมือง (Governance Body) และสำนักงานคณะกรรมการสภาพัฒนาการเมือง (Operating Body)

         รายละเอียดของระบบโครงสร้าง ครอบคลุม 2 องค์ประกอบหลัก คือ

             (1) โครงสร้าง (Organization Structure) ประกอบด้วย การออกแบบระบบงาน (job design) และการออกแบบระบบโครงสร้างองค์การ (Organization Design)

             ระบบโครงสร้าง ของสภาพัฒนาการเมืองนั้น แบ่งเป็น 2 ส่วนคือ คณะกรรมการสภาพัฒนาการเมือง  ซึ่งทำหน้าที่เป็นทั้งคณะกรรมการกำหนดนโยบายและเป็นคณะกรรมการบริหารด้วย  และสำนักงานคณะกรรมการสภาพัฒนาการเมือง ซึ่งเป็นหน่วยงานปฏิบัติ

             คณะกรรมการสภาพัฒนาการเมืองนั้น  การศึกษาต้องชี้ให้เห็นเอกลักษณ์ที่ชัดเจนของคณะกรรมการสภาพัฒนาการเมือง  ที่จะสามารถใช้เป็นเหตุผลอธิบายได้อย่างชัดเจนว่า  มีความจำเป็นอย่างไร  จึงต้องมีคณะกรรมการสภาพัฒนาการเมือง

             สำนักงานคณะกรรมการสภาพัฒนาการเมืองนั้น  กำหนดให้ออกแบบองค์การให้สามารถปฏิบัติงานได้อย่างคล่องตัว  สามารถทำงานสอดคล้องและกลมกลืนกับองค์กรเครือข่ายภาคประชาสังคม และขณะเดียวกันก็เป็นที่ยอมรับของสถาบันการเมืองหลัก

             (2) ระบบการจัดการทรัพยากรมนุษย์ (Human Resource Management System) ทั้งในส่วนของคณะกรรมการสภาพัฒนาการเมือง (Governance Body) ซึ่งทำหน้าที่กำหนดนโยบายและบริหารสภาพัฒนาการเมืองและสำนักงานคณะกรรมการ สภาพัฒนาการเมือง  ซึ่งเป็นหน่วยงานสนับสนุนการทำงานของคณะกรรมการสภาพัฒนาการเมือง

             ผลการศึกษากำหนดให้ครอบคลุมการสรรหาและการคัดเลือก คณะกรรมการสภาพัฒนาการเมืองและพนักงานของสำนักงานคณะกรรมการสภาพัฒนาการ เมือง  ค่าตอบแทนและสิทธิประโยชน์

      2. สถานภาพของสภาพัฒนาการเมืองสภาพัฒนาการเมือง
         มีลักษณะเป็นองค์การที่เป็นนิติบุคคลมีกฎหมายรองรับ  ซึ่งระบุความเชื่อมโยงระหว่างสภาพัฒนาการเมืองกับสถาบันการเมืองหลัก  และองค์กรเครือข่ายภาคประชาชนอย่างชัดเจน  รวมทั้งมีเงินงบประมาณภาครัฐจัดสรรให้

      3. บทบาทและอำนาจหน้าที่ของสภาพัฒนาการเมือง
         บทบาทโดยรวมของสภาพัฒนาการเมืองนั้น  ควรเป็นองค์การหลักที่ทำหน้าที่ในการขับเคลื่อนการเมืองภาคประชาชน  โดยเป็นที่ยอมรับของสถาบันการเมืองหลัก  ทั้งนี้สภาพัฒนาการเมือง มีอำนาจหน้าที่ในประเด็นต่าง ๆ ดังต่อไปนี้

         3.1  จัดทำแผนพัฒนาการเมือง

         3.2  เป็นองค์การตัวแทนของภาคประชาสังคมในการกำลังและตรวจสอบการดำเนินงานของ องค์การอื่นๆ เช่น การเข้าชื่อ 50,000 ชื่อ เพื่อขอให้เริ่มต้นกระบวนการตรวจสอบและถอดถอนผู้ดำรงตำแหน่งทางการเมืองและ ผู้บริหารระดับสูง  และการทำหน้าที่เป็นตัวแทนภาคประชาชนในการฟ้องร้องดำเนินคดีหน่วยงานของรัฐ ที่ก่อให้เกิดความเสียหายต่อสาธารณะ ฯลฯ เป็นต้น

         3.3 กิจกรรมเชิงปฏิบัติการ มีดังนี้
               3.3.1  การศึกษาและจัดทำข้อเสนอการแก้ไขรัฐธรรมนูญยื่นต่อฝ่ายนิติบัญญัติ
               3.3.2  การสร้างกระบวนการเรียนรู้ทางการเมืองให้กับภาคประชาสังคม
               3.3.3  การส่งเสริมการมีส่วนร่วมทางการเมือง
               3.3.4  การจัดให้มีกิจกรรมและพื้นที่ในการเสวนาประเด็นสาธารณะต่างๆ
               3.3.5 การเสริมสร้างจริยธรรมและคุณธรรมทางการเมือง

    เว็บไซต์  สภาพัฒนาการเมือง http://www.pdc.go.th [1]

ดึงข้อมูลจาก "http://th.wikipedia.org../../../%E0%B8%84/%E0%B8%93/%E0%B8%B0/%E0%B8%84%E0%B8%93%E0%B8%B0%E0%B8%81%E0%B8%A3%E0%B8%A3%E0%B8%A1%E0%B8%81%E0%B8%B2%E0%B8%A3%E0%B9%80%E0%B8%95%E0%B8%A3%E0%B8%B5%E0%B8%A2%E0%B8%A1%E0%B8%81%E0%B8%B2%E0%B8%A3%E0%B8%88%E0%B8%B1%E0%B8%94%E0%B8%95%E0%B8%B1%E0%B9%89%E0%B8%87%E0%B8%AA%E0%B8%A0%E0%B8%B2%E0%B8%9E%E0%B8%B1%E0%B8%92%E0%B8%99%E0%B8%B2%E0%B8%81%E0%B8%B2%E0%B8%A3%E0%B9%80%E0%B8%A1%E0%B8%B7%E0%B8%AD%E0%B8%87%E0%B9%81%E0%B8%A5%E0%B8%B0%E0%B8%A2%E0%B8%81%E0%B8%A3%E0%B9%88%E0%B8%B2%E0%B8%87%E0%B9%81%E0%B8%9C%E0%B8%99%E0%B9%81%E0%B8%A1%E0%B9%88%E0%B8%9A%E0%B8%97%E0%B8%9E%E0%B8%B1%E0%B8%92%E0%B8%99%E0%B8%B2%E0%B8%81%E0%B8%B2%E0%B8%A3%E0%B9%80%E0%B8%A1%E0%B8%B7%E0%B8%AD%E0%B8%87.html".

##### Views

- บทความ
- อภิปราย
- รุ่นปัจจุบัน

##### ค้นหา